《游小金山》
明代·何孟伦

十二栏干俯碧流，偶来乘兴此追游。灵岩环瞰千山迥，郁水遥追一派收。

云共昙花閒梵钵，月将潭影纳虚舟。江涵竹树苍烟合，海气山岚不断秋。

作者简介：何孟伦，字慎明。新会人。明世宗嘉靖二十年（一五四一）探花。初授鄞县令，改知建宁县。复令新昌，擢户部主事，转郎中。后擢浙江督学副使，未赴卒。著有《五代文选注》、《八代文汇》、《馀閒剩语》等。清道光《广东通志》卷二七九有传。